Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKI NAČELNIK**

KLASA: 022-05/21-02/07

URBROJ: 2188/12-03/01-21-2

Tovarnik, 15.12.2021.

VIJEĆNICIMA OPĆINSKOG VIJEĆA

OPĆINE TOVARNIK

**PREDMET: Prijedlog Odluke o stipendijama za akademsku godinu 2021/2022.**

PRAVNA OSNOVA: Članak 31. Statuta Općine Tovarnik („Službeni vjesnik Vukovarsko-srijemske županije“ br. 3/21)

PREDLAGATELJ: Načelnik Općine Tovarnik

IZVJESTITELJ: pročelnica JUO Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Na temelju Članka 31. Statuta Općine Tovarnik („Službeni vjesnik“ Vukovarsko-srijemske županije br. 3/21) Općinsko vijeća Općine Tovarnik na svojoj 5. sjednici održanoj dana 20.12. 2021. godine, donosi

**Odluka o stipendijama Općine Tovarnik za akademsku godinu 2021/2022.**

**Članak 1.**

Svi redovni studenti dodiplomskih i diplomskih, stručnih i sveučilišnih studija u Republici Hrvatskoj, od prve do posljednje godine, s prebivalištem na području Općine Tovarnik ostvaruju pravo na stipendiju Općine Tovarnik pod uvjetom da ne primaju drugu stipendiju, te da nisu ponavljači godine za koju podnose zahtjev za stipendiju.

**Članka 2.**

Stipendija se dodjeljuje za deset mjeseci, odnosno za period od rujna 2021. do lipnja 2022. godine

**Članak 3.**

Utvrđuje se iznos od **1.000,00**  kn mjesečno, odnosno **10.000,00** kn ukupno, po studentu.

Iznos potreban za stipendiranje osigurat će se u Proračunu Općine Tovarnik za 2022. god.

**Članak 4.**

Javni poziv za dodjelu stipendija za akademsku godinu 2021/2022. provodi Povjerenstvo za stipendije koje je Općinsko vijeće imenovalo posebnom odlukom.

**Članak 5.**

Povjerenstvo iz članka 4. ove Odluke dužno je raspisati javni poziv za dodjelu stipendija u roku od 30 dana od stupanja na snagu ove Odluke.

**Članak 6.**

Ova Odluka stupa na snagu osmog dana od dana objave „Službenom vjesniku“ Vukovarsko-srijemske županije.

OBRAZLOŽENJE

* Na sjednici vijeća

PREDLAGATELJ

Anđelko Dobročinac, dipl.ing, općinski načelnik